ኣባላት ጋንታ ኩዕሶ እግሪ ሪያል ማድሪድ እውን፡ እቲ ሕማም ስለዝተራእዮም ንብሕቶም ተፈልዮም ክጸንሑ ተሓቢርዎም። ትማሊ ዓርቢ፡ ብርክት ዝበላ ሃገራት ካብን ናብን ዝግበር ጉዕዞ ኸልኪለን። ፕረዚደንት ኣሜሪካ ዶናልድ ትራምፕ፡ ካብ ብሪጣንያ ወጻኢ ዘለዋ 26 ሃገራት ኤውሮጰ ንዝቕጽሉ 30 መዓልታት ናብ ኣሜሪካ ከይበራ ኸልኪሉ ኣሎ። ኣብ ገለ ከባቢታት ድማ፡ እቲ ለበዳ ክሳዕ ሕጂ ክፍለጥ ካብ ዝኸኣለ ንላዕሊ እዩ ዝብል ስግኣት ኣሎ። ኢራን ካብ ቻይና ቀጺላ ብለበዳ ብኮሮናቫይረስ ዝተጠቕዐት እያ። ምንጪ ስእሊ, Getty Images መግለጺ ስእሊ, ብርክት ዝበሉ ሰባት ብዝሒ ዘለዎ መግቢ ይዕድጉ ኣለው ጉዕዞ ጥራሕ ዘይኮነ፡ ባህላውን ማሕበራውን ፍጻሜታት ዓለም'ውን ተሰሪዞም'ዮም። ካብ ምርኢት ሙዚቃ ጀሚሩ ኩሎም ግጥማት ኩዕሶ እግሪ ዓዲ ኢንግሊዝ ደው ክብሉ ተገይሩ ኣሎ። እዚ ቫይረስ ዕዳጋታት ዓለም'ውን ዝጸለወ ኮይኑ፡ ኣሜሪካን ብሪጣንያንን ከበድቲ 33 መዓልታት እየን ዘሕልፋ ዘለዋ። 2.
